钦定古今图书集成/理学汇编/学行典/第199卷 > 宋有节
## 钦定古今图书集成/理学汇编/学行典/第199卷 > 宋有节

按《武进县志》：“宋有节，字贞甫。父自椒山徙居鸦步，事
母陈笃孝，壮犹未娶，家贫，为人佣作以养母，日奉甘
旨，未尝少缺。母年六十馀，患痢亟，医不能救，有节私
祷于天，持刀割股，和药进之。母时勺水不入口，已数
日，饮毕忽神爽，曰：‘是何良剂，可再进乎’？”有节再进之，
母竟霍然起。明万历三十七年四月事也。历奖未旌。